Franz Marx (1942-2021) – Afrikanergeskiedenis
Die bekende akteur, draaiboeksrywer en televisie-en rolprentregiseur Franz Marx is op 26 September 2021 in die ouderdom van 79 jaar oorlede.
Dit was egter Franz se volgende projek wat televisiegeskiedenis in Suid-Afrika gemaak het. Egoli – plek van goud, was Suid-Afrika se eerste daaglikse sepie en sedertdien het 7de Laan, Binnelanders, Getroud met rugby, Villa Rosa en Suidooster gevolg. Voordat hy Egolo-plek van goud geskep het, het hy eers na die buiteland gereis om die sepie-medium te bestudeer Die sanger Gé Korsten, wat toe al ook 'n gevestigde akteur was danksy rolprente soos Hoor my lied, Lokval in Venesië en Lied in my hart, het die rol van Walt Vorster vertolk. Onder die ander gevestigde akteurs wat byna deurentyd deel van die reeks was, was Hannah Botha, Sharleen Surtie-Richards, Hennie Smit, Johan Scholtz, Illse Roos, Ernst Eloff en Brümilda van Rensburg. Franz het egter nie gehuiwer om jong talent aan die kykers bloot te stel nie; Egoli het aan onder meer Hannes van Wyk, Catriona Andrew, David Vlok, Lindie Stydom, Mandi Baard en Natasha Sutherland hul deurbraak besorg. Egoli was tot in 2010 van Maandae tot Vrydae elke dag op M-Net te sien; dit is seker Franz se grootste nalatenskap.
In 2017 het hy 'n totale nuwe rigting ingeslaan toe sy eerste, en enigste, spanningsroman, Spieëlbeeld, vrygestel is.
In Julie 2021 is Marx positief vir Covid-19 getoets. Hy het vroeër 'n vorm van borskanker gehad, maar een van sy longe is deur bestraling beskadig. Hoewel hy in Stellenbosch gewoon het, het hy later by sy broer in Pretoria tuisgegaan en al hoe meer agteruitgegaan totdat hy weens komplikasies van dié siekte oorlede is. Hy word oorleef deur 'n seun, 'n aangenome dogter en 'n kleinkind.